polyglot-tagger/wikipedia-language-snippets-filtered huggingface dataset:
དགུང་ལོ་ཉི་ཤུར་ཕེབས་སྐབས་རྗེ་འཇིགས་མེད་དམ་ཆོས་རྒྱ་མཚོས་མཁན་སློབ་སྦྲགས་ མ་དང་། ཡོངས་འཛིན་བློ་བཟང་དཔལ་ལྡན་མཆོག་གིས་གསང་སྟོན་མཛད་དེ་དགེ་བའི་བཤེས་ གཉེན་གྲངས་བཅུ་ཚོགས་པའི་དབུས་སུ་དགེ་སློང་གི་སྡོམ་པ་མནོས་ཏེ་མཚན་ལ་འཇིགས་མེད་ རིག་པའི་བློ་གྲོས་ཞེས་གསོལ།
ཚེ་ཏན་ཞབས་དྲུང་ནི། ཕྱི་ལོ་ ༡༩༡༠ ལོའི་ཧོར་ཟླ་བཞི་པའི་ཚེས་ཉེར་གཉིས་ཀྱི་མཚན་མོའི་ཐུན་སྟོད་ཀྱི་ཆར་མཚོ་སྔོན་ཡ་རྫི་ཞེས་པར་ཡབ་གཡང་ཙེ་འམ་བློ་བཟང་བཀྲ་ཤིས་དང་ཡུམ་ལྷ་མོ་ཐར་གཉིས་ཀྱི་སྲས་སུ་སྐུ་འཁྲུངས།
དགུང་ལོ་སོ་བརྒྱད་ནས་བླ་མ་རྡོ་རྗེ་འཆང་གི་ བཀའ་འབུམ་སོགས་ཀྱི་བཤད་ལུང་གི་ཆོས་རྒྱུན་སྤེལ་གནང་མཛད། དེ་ནས་རིམ་བཞིན་རབ་བྱུང་དང་བསྙེན་རྫོགས་ཀྱི་སྡོམ་པ་འབོགས་ཆོག་བསྐྱངས།
དགུང་ལོ་ཉེར་ལྔའི་སྐབས་ཡོངས་འཛིན་རིན་པོ་ཆེའི་གསུང་པོད་རྣམས་ཤིང་པར་དུ་བརྐོ་ རྒྱུར་པར་རྐོའི་གྲྭ་ཚང་ཞིག་གསར་འཛུགས་གནང་།
གན་ཆག་ཅེས་པ་ནི་བོད་ཀྱི་གླུ་གར་རྩེད་མོའི་སྐབས་རམས་འདེགས་རོལ་ཆར་བཀོལ་བའི་གཞུ་འཐེན་རོལ་མོའི་རྣམ་གྲངས་ཤིག་ཡིན།
བོད་མི་གཞོན་ནུ་འཚར་ལོང་ཅན་རྣམས་ལ་བོད་མིའི་ཆོས་དང་ཤེས་རིག་ལོ་རྒྱུས་དང་བཅས་པའི་གོ་རྟོགས་གཏིང་ཚུགས་པ་ཞིག་ཆགས་ཐུབ་བམ་མི་ཐུབ་པ་དེ་ནི་ཕྱོགས་གཅིག་ནས་གཞོན་ནུ་འཚར་ལོང་ཅན་རྣམས་རང་རང་གི་མོས་པ་ལ་རག་ལོས་མོད། གོ་རྟོགས་མེད་ན་མོས་པ་འབྱུང་བའི་ཁུངས་མེད་པས། ཆེས་གལ་ཆེ་བ་ནི་བོད་ཀྱི་ཆོས་དང་ཤེས་རིག་ལོ་རྒྱུས་བཅས་པར་གོ་རྟོགས་དང་ཉམས་མྱོང་ཡོད་པའི་སྐུ་བགྲེས་མཁྱེན་ཡོན་ལྡན་པ་རྣམས་ནས་གཞོན་ནུ་འཚར་ལོང་ཅན་རྣམས་ལ་གོ་དོན་རང་རྒྱུད་དུ་འབྱོར་ངེས་པའི་སློབ་གསོ་གཏིང་ཚུགས་པ་རེ་གནང་དགོས་པ་ལ་རག་ལས་ཀྱི་ཡོད་པར་མཐོང་གི་འདུག
བོད་མི་ཚོ་ཆོས་ལ་དད་ཞེན་ཧ་ཅང་ཆེ་བའི་གཞི་རྩ་དེའང་ཆོས་རྒྱལ་སྲོང་བཙན་སྒམ་པོའི་དུས་ནས་དབུ་བརྙེས་པ་ཞིག་ཡིན་ལ། དེ་ནི་བོད་མིའི་ཤེས་རིག་གི་ཁུངས་གནའ་བོའི་ཞང་ཞུང་གི་ཤེས་རིག་དེ་དང་འབྲེལ་བའི་བོན་པོ་རྣམས་ལ་འདྲེན་མ་དགོས་པར། བོད་རང་ལ་ཤེས་རིག་གི་ཆ་རྐྱེན་རང་རྐྱ་ཐུབ་པ་ཞིག་གི་རྐང་བཙུགས་པའི་ཆེད་དུ་རྒྱ་གར་དང་རྒྱ་ནག་སོགས་ནས་ཆོས་དང་རིག་གནས་དུ་མ་སྤྱན་དྲངས་ཤིང་དར་རྒྱས་སུ་བཏང་བའི་སྲིད་དོན་གྱི་མཛད་པ་ཞིག་ཡིན་གྱི་རེད།
ང་ཚོས་སྤྱིར་བཏང་འགྲོ་བ་མིའི་བྱུང་ཚུལ་དེ་འདྲ་ཞིག་ཡིན་པ་དང་དེ་དང་འབྲེལ་ཡོད་བོད་ཀྱི་མི་རིགས་ཐོག་མའི་བྱུང་ཚུལ་དེ་ཙམ་རང་དུ་ཐག་གཅད་ཐུབ་པ་དཀའ་ནའང་། བོད་ཀྱི་མིས་ལོ་གྲངས་བཞི་སྟོང་ལ་ཉེ་བའི་དུས་ནས་སྲིད་པའི་རྣམ་བཞག་འདི་ཙམ་བྱེད་ནུས་པའི་བློ་སྟོབས་དང་ལྡན་པའི་ཚུལ་དེས་བོད་རིགས་ནི་གནའ་དུས་ཀྱི་མི་རྒྱུད་ཅིག་ཡིན་པ་ཙམ་དུ་མ་ཟད། ཤེས་རིག་དང་ལྡན་པའི་མི་རྒྱུད་ཅིག་ཡིན་པའི་མངོན་རྟགས་ཀྱང་གསལ་བོར་བསྟན་གྱི་ཡོག་རེད།
བོད་མིའི་ཆོས་དང་ཤེས་རིག་ཡུན་དུ་གནས་མི་གནས་པ་དེ་ནི་གཙོ་ཆེར་བོད་མི་རང་ལ་རག་ལས་ཤིང་། དེ་ཡང་བོད་མི་གཞོན་ནུ་འཚར་ལོང་ཅན་རྣམས་ལ་རག་ལས་ཀྱི་ཡོག་རེད། བོད་ཀྱི་ཆོས་དང་ཤེས་རིག་གི་རྒྱུན་བསྐྱངས་པ་ལ། བོད་མི་གཞོན་ནུ་ཚོས་ཨུ་ཚུགས་དང་བསམ་ཞེན་བསྐྱེད་པ་ཙམ་གྱིས་མི་ཆོག་ཅིང་། ཁོང་ཚོ་ལ་བོད་མིའི་ཆོས་དང་ཤེས་རིག་གི་གོ་རྟོགས་ངེས་པར་དུ་ཆགས་ཐུབ་པ་ཞིག་དགོས་ཀྱི་ཡོག་རེད།
ཁོ་བོས་འདིར་བོད་ཀྱི་ཤེས་རིག་གི་ཁུངས་དང་ལོ་རྒྱུས་སོགས་ཉུང་ངུའི་ཚིག་ལམ་ནས་གོ་བདེར་ཅུང་ཟད་བཀྲལ་བ་འདིའང་བོད་རིགས་གཞོན་ནུ་འཚར་ལོངས་ཅན་རྣམས་ལ་གོ་རྟོགས་ཐད་ཀར་འབྱུང་ཐུབ་པར་དམིགས་ཏེ་རང་གི་ཤེས་ཚོད་དང་བསྟུན་ནས་བཀོད་པ་ལགས་ཤིང་། ད་དུང་དེ་ལས་ཀྱང་མང་བར་མཁྱེན་འདོད་པ་རྣམས་ནས་ཁོ་བོས་བྲིས་པ་ནོར་བུའི་དོ་ཤལ་ལ་གཟིགས་པར་ཞུའོ།།
བོད་ཀྱི་རྒྱལ་རབས་ཤོད་མཁན་ཚོས་བོད་ཀྱི་རྒྱལ་བོ་ཐོག་མ་གཉའ་ཁྲི་བཙན་པོ་ནས་བཟུང་གནམ་གྱི་ཁྲི་བདུན་སྟོད་ཀྱི་སྟེང་གཉིས་བར་གྱི་ལེགས་དྲུག་ས་ཡི་ལྡེ་བརྒྱད་འོག་གི་བཙན་གསུམ་ལྷ་ཐོ་ཐོ་རི་སོགས་རྒྱལ་རབས་ལྔ་སྟེ་མདོར་ན་ཆོས་རྒྱལ་སྲོང་བཙན་སྒམ་པོའི་སྔོན་དུ་རྒྱལ་རབས་སུམ་ཅུ་སོ་གཉིས་བྱུང་བའི་ལོ་རྒྱུས་རོབ་ཙམ་རེའང་ཤོད་སྲོལ་ཡོག་རེད།
བོད་དང་བོད་ཀྱི་མི་རིགས་ཡུན་རིང་དུ་གནས་དང་མི་གནས་ཀྱི་རྩ་བ་ནི་བོད་ཀྱི་ཤེས་རིག་ཡུན་རིང་དུ་གནས་དང་མི་གནས་ལ་རག་ལས་ཀྱི་ཡོག་རེད། ཤེས་རིག་གི་རིན་ཐང་གཙོ་བོ་ནི་ཤེས་རིག་རང་གི་ལོ་རྒྱུས་རང་རྐྱ་ཐུབ་པ་ཞིག་ཡོད་མེད་ལ་ཐུག་ཡོག་རེད། དེ་དག་གི་རྩ་བ་ནི་སྐད་དང་ཡི་གེ་ཡིན་ཙང་དེའི་ཁུངས་ལ་ཐུགས་བསམ་བཞེས་དགོས་པ་ཞིག་ཆགས་ཡོད།
བོན་གྱི་ལོ་རྒྱུས་ནས་བསྐལ་ལ་ཡ་ཐོག་ཏུ་ས་དང་ཆུ་དང་མེ་དང་རླུང་དང་ནམ་མཁའ་བཅས་འབྱུང་བ་ལྔ་ཡི་དྭངས་མ་འདུས་པ་ལས། སྲིད་པའི་སྒོ་ང་ཆེན་པོ་གཅིག་ཏུ་སྲིད་པ་དང་། དེ་ལས་རིམ་བཞིན་སྒོང་ཆེན་པོ་བཅོ་བརྒྱད་བྱུང་བའི་ནང་ནས། སྒོ་ང་གཅིག་ལས་བོད་ཀྱི་མི་རིགས་བྱུང་བའི་ཚུལ་བཤད་ཡོག་རེད།
སུམ་པའམ་ཡང་ན་སུམ་བྷ་ཞེས་བརྗོད། རྒྱ་ནག་ཏུ་ཞེས་བརྗོད་པ་དང་། ཝེ་ལེའུ་ དུ་-ཞེས་བརྗོད་སྲོལ་འདུག དེ་ནི་རྒྱལ་རབས་དེབ་ཐར་དཀར་པོ་ལས་སྔར་བོད་ཁོངས་ཀྱི་རྒྱལ་ཕྲན་ཞིག་གི་ས་ཡིན། ཉེ་དུས་་བྱེ་གསེབ་ནས་བོད་ཀྱི་རྫོང་གོག་མང་པོའི་ཤུལ་གསར་དུ་རྙེད་པ་ལས། སྔ་མོའི་བོད་ཀྱི་ཡོད་བྱད་སྣ་ཚོགས་དང་། ཡུལ་མི་ལས་ཁྲལ་བསྡུས་བའི་བྱང་བུ་ཆེ་ཆུང་དུ་མ། དམག་དཔུང་སོགས་ཀྱིས་ཕན་ཚུན་བཏང་བའི་ཡེ་གེ་ལ་སོགས་པ་མང་པོ་འཐོན་བྱུང་ཞེས་བཀོད་འདུག།
མུ་ར་རིའི་རི་སྐེད་མཚམས་སུ་བང་སོ་ཞིག་ཡོད་པ་དེ་ནི་བང་སོ་ཀུན་ལས་གནས་ས་མཐོ་ཤོས་དང་ཆེ་ཤོས་ཡིན་པས་བང་སོ་དེའི་སྟེང་དུ་ལངས་ནས་ལྟ་སྐབས་རི་གཤམ་གྱི་བང་སོ་ཐམས་ཅད་གསལ་པོ་མཐོང་ཐུབ། བང་སོ་དེའི་ཤར་དུ་གཟུགས་ཚད་སྤྱི་ཁྲེ་གཅིག་དང་སྐར་མ་ལྔ་བཅུ་ང་ལྔ་ཙམ་ཟིན་པའི་རྡོའི་སེང་གེ་ལག་གཡས་པ་ལ་ཆག་སྐྱོན་ཤོར་བ་གཅིག་དང་། ནུབ་ཏུ་རྡོའི་སེང་གེ་ཉལ་མ་མགོ་མེད་གཅིག་བཅས་ཡོད། དེ་ནི་ཁྲི་ལྡེ་བཙུག་བརྟན་མེས་ཨག་ཚོམ་གྱི་བང་སོ་ཡིན་པར་གྲགས། བང་སོ་དང་པོར་ངོས་འཛིན།
ད་ཡོད་ཀྱི་བང་སོ་རྣམས་ནི་ས་རྡོས་བརྩིགས་པའི་ཐོག་ལེབ་མོ་ཤ་སྟག་རེད། བང་སོའི་ཞིག་ཁ་ནས་གྱང་ཤུལ་བང་རིམ་གསལ་པོ་མཐོང་རྒྱུ་འདུག་པས་གྱང་སྟར་རེའི་དབར་ལ་མཐོ་ཚད་སྨིད་བཅོ་ལྔ་ནས་ཉི་ཤུ་བར་ཟིན། དང་ཐོག་བང་སོ་དེ་དག་སྟེང་དབྱིབས་གྲུ་བཞི་ཡིན་སྲིད་ཀྱང་དུས་ཡུན་རིང་པོའི་ནང་ཆར་ཆུས་བཤལ་བའི་དབང་གིས་ད་ཆ་བང་སོའི་སྟེང་ཐོག་རྣམས་དབྱིབས་སྒོར་མོ་ཆགས་ཡོད་པ་ཡིན།
སྤུར་རྒྱལ་བཙན་པོའི་བང་སོ་ཞེས་པ་འདི་ནི་བོད་ཀྱི་བཙན་པོའི་དུས་སྐབས་སུ་བཏབ་པའི་ཆོས་རྒྱལ་གྱི་བང་སོ་ཡིན། དེ་ནི་ལྷོ་ཁ་འཕྱོངས་རྒྱས་རྫོངས་ཁོངས་མུ་ར་རིའི་འདབས་སུ་གནས་ཡོད།
ཡིད་ཆེས་ངེས་ཤེས་བསྐྱེད་ཕྱིར་ལུང་འདྲེན་པའོ་ཞེས་པའི་ལུང་འདྲེན་པའི་འཆད་ཐབས་འདི་ནི་བློ་ཁ་ཇི་ལྟར་མཐོ་ན་དེ་ལྟར་འཚམ་པའི་འཆད་ཐབས་ཤིག་ཡིན་ལ། འདི་ལེགས་པར་བཀོལ་སྤྱོད་གཏོང་བ་ལ་ངེས་པར་གཞུང་ཚིག་མང་པོ་བློ་ངོ་ན་ཡོད་པ་ཞིག་བྱ་དགོས། དེ་ལྟར་བྱ་བ་ལ། སློབ་སྦྱོང་གི་གོམས་སྲོལ་མང་པོ་ལས་བློར་འཛིན་པའི་གོམས་སྲོལ་རྒྱུད་ལ་ཆགས་པར་བྱ་དགོས་
བོད་ཀྱི་སློབ་གསོའི་རྣམ་གཞག་ལྟར་ན། སློབ་དཔོན་ཏེ་དགེ་རྒན་རྣམས་ཀྱིས། མཁོ་བ་སྦྱིན་པ་དང། སྙན་པར་སྨྲ་པ། དོན་སྤྱོད་པ། དོན་མཐུན་པ་སྟེ་བསྡུ་བ་རྣམ་བཞིའི་སྒོ་ནས་སློབ་མ་བུ་བཞིན་སྐྱོང་དགོས་པ་ཡིན། འདི་ལས་སྙན་པར་སྨྲ་པ་ཞེས་པ་ནི་འཆད་ཐབས་ཡིད་དུ་འོང་པ་ཞིག་ཡིན་ལ། འདིར་དོན་གྱི་ཟུར་གཉིས་ཡོད་དེ། གཅིག་ནི་འཆད་བྱ་རྣམས་སྙན་མོ་ངག་གིས་འཆད་པ་དང་། ཅིག་ཤོས་ནི་འཆད་བྱ་འདི་ནི་སླའོ། ། ཞེས་པ་དང། ཡང་ན། འཆད་བྱ་འདིར་འབད་པ་ཅུང་ཙམ་བྱས་ན་ཤེས་ཡོང་། ཞེས་པ་དང་། ཡང་ན་། འཆད་བྱ་འདི་ནི་གལ་ཆེན་ཞིག་ཡིན་མོད། ཤེས་དཀའ་བ་ཞིག་མིན་ནོ། ། ཞེས་པ་ལྟ་བུའི་སྒོ་ནས་འཆད་པའོ། །
འཆད་ཐབས་འདི་ནི་བློ་ཁ་ཇི་ལྟར་དམའ་ན་དེ་ལྟར་འཚམ་པའི་འཆད་ཐབས་ཤིག་ཡིན་ལ། འདི་བཀོལ་སྤྱོད་གཏོང་སྐབས་འདི་དང་གཞུང་ལུགས་ཀྱི་ཆེ་བ་བརྗོད་པ་གཉིས་ཀྱི་འབྲེལ་བ་ཐག་གཅོད་ལེགས་པོ་བྱ་དགོས། དེ་ཡང་སྙན་པར་སྨྲས་ཏེ་གཞུང་ལུགས་ཀྱི་ཆེ་བ་མི་མངོན་པར་གཏོང་མི་རུང་ལ། གཞུང་ལུགས་ཀྱི་ཆེ་བ་བརྗོད་དེ་སྙན་པར་སྨྲ་པའི་ལྡོག་ཕྱོགས་ཀྱི་ནུས་པ་གདོན་མི་རུང་། འདི་ནི་དཔེ་ཁྲིད་ཀྱི་སྦྱོར་བ་སྟེ་འཁྲིད་སྦྱོར་གྱི་སྐབས་སུ་ཡིད་ལ་དྲན་དགོས་ཤིང་། ཐག་གཅོད་བྱ་དགོས་པའི་དོན་དག་ཅིག་ཡིན་ནོ། །
དེ་ཡང་དཔེ་ཁྲིད་གསར་པའི་སྔོན་དུ། དཔེ་ཁྲིད་སྔོན་མའི་ནང་དོན་གཙོ་བོར་བསྐྱར་སྦྱོང་བྱེད་པའི་ཞོར་དུ། དཔེ་ཁྲིད་སྔོན་མའི་ནང་དུ་དུས་ཚོད་ཀྱི་དབང་གིས་བཤད་མ་ཐུབ་པ་དང་། ཡང་ན། སྦྱོར་བ་སྟེ་གྲ་སྒྲིག་གི་དབང་གིས་བཤད་མ་ཐུབ་པ་རྣམས་ཁ་གསབ་བྱས་ནས་བཤད་པ་ལ། བསྐྱར་སྦྱོང་ཁ་གསབ་དང་བཅས་པའི་འཆད་ཐབས་ཞེས་མིང་འདོགས་བྱས་ན། དོན་ལྡན་གྱི་མིང་ཡིན་པར་འདོད།
འཆད་ཐབས་འདི་ནི་དཔེ་ཁྲིད་རྗེས་མའི་མགོར་བཀོལ་སྤྱོད་གཏོང་དགོས་པའི་འཆད་ཐབས་ཤིག་ཡིན། འདི་བཀོལ་སྤྱོད་གཏོང་སྐབས་ཡིད་འཇོག་བྱ་དགོས་པ་གཉིས་ཡོད་པ་ནི། དཔེ་ཁྲིད་སྔོན་མའི་ནང་དོན་གཙོ་བོར་བསྐྱར་སྦྱོང་བྱེད་པ་དང་། ཁ་གསབ་མ་བྱས་ན་མི་ཆོག་པའི་ནང་དོན་རྣམས་ཁ་གསབ་བྱ་དགོས་པ་བཅས་སོ། །
དེ་ཡང་ཐབས་གཅིག་ཅན་གྱི་འཆད་ཐབས་ལ་ལུང་འདྲེན་པའི་འཆད་ཐབས་དང་། སྙན་པར་སྨྲ་བའི་འཆད་ཐབས་དང་། བསྐྱར་སྦྱོང་ཁ་གསབ་དང་བཅས་པའི་འཆད་ཐབས་སོགས་ཡོད། སོགས་སྒྲའི་ནང་དུ་སྒོ་གསུམ་ཀུན་སྤྱོད་རྣམ་པར་དག་པའི་འཆད་ཐབས་དང། མཉམ་ཞུགས་ཀྱི་འཆད་ཐབས། སྙིང་ཁྲིད་ཀྱི་འཆད་ཐབས་ལྟ་བུ་ཡོད། གཤམ་ནས་སྔ་མ་གསུམ་པོར་འགྲེལ་བ་དང་དབྱེ་ཞིབ་ཅུང་ཙམ་བྱའོ། །
སྲོལ་རྒྱུན་གྱི་སློབ་ཁྲིད་བྱེད་ཐབས་ལ་ལུང་འདྲེན་པའི་འཆད་ཐབས་དང་། སྙན་པར་སྨྲ་བའི་འཆད་ཐབས་སོགས་ཐབས་གཅིག་ཅན་གྱི་འཆད་ཐབས་དང་། འཆད་ཐབས་ལུགས་གཉིས་མ་དང་། སེང་གེ་མཇིང་བསྣོལ་གྱི་འཆད་ཐབས་སོགས་ཐབས་གཉིས་ཅན་གྱི་འཆད་ཐབས་ཡོད་པས་འདིར་དེ་དག་ལ་འགྲེལ་བ་དང་དབྱེ་ཞིབ་བགྱིས་ཡོད།
དེ་ཡང་ཐབས་གཉིས་ཅན་གྱི་འཆད་ཐབས་ལ་འཆད་ཐབས་ལུགས་གཉིས་མ་དང་། སེང་གེ་མཇིང་བསྣོལ་གྱི་འཆད་ཐབས་དང་། གང་ལ་གང་འཚམ་གྱི་འཆད་ཐབས་སོགས་ཡོད།
བརྡ་རྟགས་གཅིག་གྱུར་ཡོང་བར་སྐུལ་ཆེད། དབྱིན་ཡིག་གི་ནི་ཨ་རབ་སྐད་ལས་ཐད་བསྒྱུར་བྱེད་པ་ཡིན་པས་འདི་ལ་སྒྲ་བསྟུན་ཡོད།
འཇམ་དབྱངས་ཤེས་རབ་འོད་ཟེར་རིན་པོ་ཆེ་མཆོག་ནི། མདོ་སྟོད་ནང་ཆེན་སྟག་གསར་ཚང་གི་མངའ་ཁོངས་གཏམ་གཞུང་འབོལ་དགེའི་ནང་སྨུག་པོ་གླིང་གི་གདུང་གི་རུས་བརྒྱུད་ཡབ་སྟག་གསར་དཀོན་མཆོག་བསྟན་དར་དང་། ཡུམ་དཔོན་བཟའ་དཀར་མཛེས་ལྷ་མོ་གཉིས་ཀྱི་སྲས་སུ་བོད་རབ་བྱུང་བཅོ་ལྔ་པའི་ལྕགས་ཕོ་ཁྱི་། སྤྱི་ལོ་ ༡༩༡༠ ལོར་ངོ་མཚར་བའི་བལྟས་བཟང་པོ་དང་བཅས་སྐུ་འཁྲུངས།
བསྟན་འགྲོའི་དཔལ་མགོན་དམ་པ་གྲུབ་དབང་བཀྲ་ཤིས་ཆོས་འཕེལ་རིན་པོ་ཆེ་མཆོག་ནས་ནང་ཆེན་རྫ་ཉིན་གྱི་དགོན་པ་སྟག་གསར་དགོན་ཐུབ་བསྟན་ཆོས་འཁོར་གླིང་གི་བླ་མ་འཇམ་སྤྲུལ་སྐུ་ཕྲེང་གསུམ་པ།(འཇམ་སྤྲུལ་སྐུ་ཕྲེང་དང་པོ་འཇམ་དབྱངས་བསྟན་འཛིན་རྣམ་རྒྱལ།
འཇམ་སྤྲུལ་སྐུ་ཕྲེང་གཉིས་པ་མཇམ་དབྱངས་ནོར་བུ་རྒྱལ་མཚན།)ཉིད་དུ་ངོས་འཛིན་མཛད་ཅིང་མཚན་ཡང་འཇམ་དབྱངས་ཤེས་རབ་འོད་ཟེར་ཞེས་གནང་། ཡོངས་འཛིན་བློ་གྲོས་བསྟན་འཛིན་གྱིས་ཐུགས་ཁུར་བཞེས་ཏེ་སྐུ་ན་ཆུང་ངུའི་སྐབས་ནས་འབྲི་ཀློག་སོགས་ལ་མཁས་པར་སྦྱངས། 'མདོ་སྔགས་རིག་གཞུང་རྒྱ་མཚོ་ལྟ་བུ་ལ་གསན་བསམ་རྒྱ་ཆེར་གནང་ཚུལ་ནི།
སྤྱི་ལོ་ ༡༩༥༩ ལོར་རྒྱ་མིས་བོད་ལ་བཙན་འཛུལ་གྱིས་རྐྱེན་པས་བཙན་བྱོལ་དུ་ཕེབས་དགོས་བྱུང་། བོད་ནས་རྒྱ་གར་དུ་ཕེབས་ནས་རྒྱ་གར་ཨོ་རི་ས་བོད་མིའི་གཞིས་སྒར་གྲོང་སྡེ་གསུམ་པར་བཞུགས་གནང་མཛད། སྐབས་དེར་འདི་གར་བདུད་འདུལ་རབ་བརྟན་གླིང་དགོན་པའི་ཆོས་ཕྱོགས་ཀྱི་འགན་འཛིན་ཡང་གནང་།
རང་གཞུང་ཆོས་རིག་ལྷན་ཁང་གི་བཀའ་དགོངས་བཞིན་གཞིས་གྲོང་གསུམ་པའི་མི་མང་རྣམས་ལ་ཆོས་ཕྱོགས་ཀྱིས་སློབ་སྟོན་ཀྱང་མཛད། དེ་བཞིན་དུ་ས་གནས་དེའི་ཁུལ་གྱི་ན་གཞོན་དོན་གཉེར་ཅན་འགའ་ཤས་ལའང་རིག་གནས་སློབ་ཁྲིད་ཀྱང་མཛད།
རིན་པོ་ཆེས་ཐོག་མར་མདོ་སྔགས་རིག་གཞུང་རྒྱ་མཚོའི་གནས་ལ་ཐོས་བསམ་གྱི་སློབ་གཉེར་མཐར་ཕྱིན་པ་གནང་། བར་དུ་དབེན་པའི་རི་ཁྲོད་འགྲིམས་ཤིང་སྒྲུབ་པའི་རྒྱལ་མཚན་བཙུགས། མཐའ་མ་གཞན་དོན་དུ་བསྟན་པ་དང་དགོན་པ་བཤད་སྒྲུབ་ལས་གསུམ་གྱི་སྒོ་ནས་བསྐྱངས་ཤིང་མཐར་སྦས་པའི་རྣལ་འབྱོར་གྱི་བརྟུལ་ཞུགས་བཟུང་སྟེ་གཙོ་བོར་སྒྲུབ་པ་ཉམས་ལེན་གྱིས་དུས་འདའ་བར་མཛད་དོ། །
རིན་པོ་མཆོག་གི་མཛད་བཟང་ལོ་རྒྱུས་ཅུང་ཟད་རྒྱས་པར་བཀྲལ་ན་འདི་ལྟར་ཏེ། སྐུ་གོང་མའི་ཡང་སྲིད་དུ་ངོས་འཛིན་མཛད་ཚུལ་དང་སྐུ་ན་ཆུང་ངུའི་དུས་སུ་ཐོས་བསམ་སློབ་གཉེར་གནང་ཚུལ་ནི།
བསྟན་འགྲོའི་ཕན་བདེའི་དོན་དུ་དགོངས་སྟེ་བཀའ་གཏེར་གྱི་ཟབ་ཆོས་ཉམས་བཞེས་མཛད་ཚུལ་དང་བཤད་སྒྲུབ་ཀྱི་སྡེ་ཇི་ལྟར་སྐྱོང་ཚུལ་ནི།
འཇམ་དབྱངས་ཤེས་རབ་འོད་ཟེར་རིན་པོ་ཆེ་མཆོག་གི་མཛད་ཕྲིན་ལོ་རྒྱུས་སྙིང་ཁུ་མདོར་བསྡུས་ན་འདི་ལྟར་ཏེ།
ཁྭ་ཏའི་ཁའི་དགོན་པ་ནི་མཚོ་སྔོན་ཞིང་ཆེན་མཚོ་ཤར་ས་ཁུལ་བཀའ་མ་ལོག་རྫོང་ཁོངས་སུ་ཆགས་ཤིང་། དེ་ནི་ཕག་གྲུ་སྲིད་དབང་གི་སྐབས་སུ་བཀའ་མ་ལོག་རྫོང་དུ་མངའ་བའི་བོད་བརྒྱུད་ནང་བསྟན་གྱི་དགེ་ལུགས་པའི་གྲུབ་མཐའི་དགོན་ཆེན་གསུམ་སྟེ་མཛོ་མོ་མཁར་དང་། ལིན་གཙང་དགོན། ཁྭ་ཏའི་ཁའི་དགོན་གྱི་ཡ་གྱལ་ཡིན། རྗེ་ཙོང་ཁ་བ་བློ་བཟང་གྲགས་པའི་དགེ་ཕྲུག་བྱང་བླ་མ་ཆོས་ཀྱི་རྒྱལ་བོས་ཕག་གྲུ་སྲིད་དབང་ངམ་མིན་རྒྱལ་རབས་ཀྱི་སྐབས་སུ་བཞེངས་པ་ཡིན།
ཐང་ག་ཆེན་མོ་དེར་ཡུལ་དེ་གའི་སེར་སྐྱ་ཕོ་མོ་ཡོངས་ཀྱི་སྲུང་སྐྱོབ་གང་ལེགས་བྱས་པས་གནོད་སྐྱོན་ཅི་ཡང་མ་ཐེབས་པར་བདེ་བླང་ངང་གནས་ཐུབ་ལ། ༢༠༠༢ལོར་མཚོ་སྔོན་ཞིང་ཆེན་མི་དམངས་སྲིད་གཞུང་གིས་ཞིང་ཆེན་རིམ་པའི་རིག་དངོས་སྲུང་སྐྱོབ་ས་གནས་གལ་ཆེན་གྱི་ཁོངས་སུ་བདམས་པ་རེད།
བེ་རི་འཇིགས་མེད་ཀྱིས་བསྒྲིགས། སློབ་གཉེར་བ་ཚོའི་ཆེད་དུ་ཡིན། དབྱིན་ཨང་དེ་ཚོ་སྡེ་དགེ་བསྟན་འགྱུར་ནང་ནང་མེ་ལོང་མའི་ཤོག་གྲངས་ཡིན། ཉམས་ཞིབ་པ་ཚོའི་ཆེད་དུ་བཞག་པ་ཡིན།
སྐྱིད་ཟུར་ལགས་ཞེས་པ་ཁོང་ནི་ཉེ་རབས་ལོ་རྒྱུས་ཐོག་དངོས་སུ་བྱུང་བའི་མི་སྣ་ཞིག་རེད། ཁོང་ཉིད་མ་གཞི་བོད་གཞུང་དགའ་ལྡན་ཕོ་བྲང་གི་དྲུང་དཀྱུས་ཤིག་ཡིན་ཡང་འཚོ་བ་ཧ་ཅང་སྐྱོ་པོ་ཡིན། འོན་ཀྱང་ཁོང་ལ་ཐུན་མོང་མ་ཡིན་པའི་ཁྱད་ཆོས་ཤིག་ཡོད་པ་ནི་སྨྲ་ལྕེ་ཤིན་ཏུ་བདེ་ལ་དྲན་རྣོ་བ། གོ་བདེའི་ཕལ་ཚིག་གི་ཐོག་ནས་འཕྲལ་འཕྲལ་ཚིག་བཅད་དང་། ཀ་བཤད་ངག་རྩོམ་ཐུབ་ཀྱི་ཡོད། གཤམ་ལ་བགྲེས་སོང་འགའ་བརྒྱུད་གསུངས་གནང་བའི་སྐྱིད་ཟུར་ལགས་ཀྱི་ཤོད་སྲོལ་ཐོར་བུ་ཞིག་ངོ་སྤྲོད་ཞུ་རྒྱུ་ཡིན།
ཞེས་པའི་ཤོ་ལོ་ཀ་འདི་ནི་ཏྰ་ལའི་བླ་མ་སྐུ་ཕྲེང་བཅུ་གསུམ་པས། གྲྭ་བཞི་སྐྱིད་ཟུར་པར་ཕ་མེས་ནས་བསྡད་པའི་བུ་ལོན་ཆེན་པོ་ཡོད་པ་མཁྱེན་ནས་ཁྱོད་ཀྱིས་བུན་བདག་དང་། བུན་འཇལ་མཁན། སྤྲོད་དམིགས། བུན་ཆག་གཏོང་མི་བཅས་ཀྱི་དོན་རྣམས་ཀ་བཤད་ཤོ་ལོ་ཀ་གཅིག་གི་ནང་བྲིས་ཐུབ་ན་བུན་མཇལ་མ་དགོས་པའི་ཐམ་ཀ་བརྒྱབ་འཐུས་བཀའ་འཁྲོལ་གནང་བ་བཞིན་བརྩི་འཇོག་དགོས་ཞེས་པའི་ཡིག་མཇུག་ཏུ་སྦུག་དམ་བསྩལ་ཡོད་པ་དེས་སྐྱིད་ཟུར་གྱི་བུ་ལོན་སྤྲོད་མ་དགོས་པ་བྱུང་བ་རེད་ཅེས་ཤོད་སྲོལ་འདུག
འདི་ནི་སྐྱིད་ཟུར་ལགས་སུ་བཀའ་བློན་རག་ཤག་གིས་ཇ་མཆོད་ཅིག་འབུལ་དགོས་ཞེས་གསུང་སྐབས་དེ་མ་ཐག་ཤོ་ལོ་ཀ་དེ་བརྩམས་པ་དང་། ཚིག་དོན་དེ་དག་ཐོག་ནས་སྙེ་མོ་དང་། འཕན་པོ། དབུས་པ། དྭགས་ཀོང་བཅས་ཀྱི་མི་རྣམས་ཧ་ཅང་འཕྱ་སྨོད་ཀྱི་ཚུལ་དུ་བྲིས་པ་ཞིག་ཡིན་ལ་སྐྱིད་ཟུར་རང་ཉིད་ཀྱི་སྐྱེས་ཡུལ་གཙང་པ་ཡིན་སྟབས་དེར་འུད་བསྟོད་ཤུགས་བྱས་པ་ཞིག་རེད་ཅེས་ཟེར་སྲོལ་འདུག།
གསོལ་རྐང་སྤྲོད་མཁན་དེས་ཀ་མད་སུམ་ཅུའི་གོ་རིམ་ཐོག་ཤ་མེད་པ་ཟེར་མོད། དོན་དུ་ཁོ་རང་གི་ཤ་སྐལ་ཆད་པར་ཟེར་བ་གོ་བ་ལོན། རྒྱུན་དུ་མཛད་སྒོའི་སྐབས་སུ་སྐུ་དྲག་མཐོ་བ་རྣམས་ལ་ཤིང་ཏོག་ཨ་མྲ་སོགས་ཡག་པ་དང་། དེ་འོག་རིམ་བཞི་སོགས་ལ་དེ་ལས་ཞན་ཙམ་གྱི་བྱི་རིལ། དཀྱུས་མ་རྣམས་ལ་ཁམ་བུ་དཀྱུས་མ། དམའ་ཤོས་རྣམས་ལ་ཁུ་ར་སྐྱ་ཁུར་མ་གཏོགས་རག་གི་མེད་པས་ཁོང་གིས།
ཡང་ཉིན་ཞིག་ཞབས་པད་བཀྲས་མཐོང་གི་རྒྱལ་སྒོར་སྐྱིད་ཟུར་ལགས་ནས་ཡི་གེ་འགའ་བྲིས་པར་བཀྲས་མཐོང་པས་སྐྱིད་ཟུར་ཞེས་པ་དེའི་སྡུག་ལག་བྲེགས་དགོས་ཚོད་ཅིག་འདུག་ཟེར། དེ་དོན་སྐྱིད་ཟུར་ལགས་ཀྱིས་གོ་ནས་བཀྲས་མཐོང་པ་མཆོད་མཇལ་དུ་འགྲོ་སྐབས་སྐྱིད་ཟུར་གྱིས་ཀྱང་སྔོན་ཙམ་དུ་སོང་ནས་བཀྲས་མཐོང་པ་མ་རིག་པའི་ཚུལ་གྱིས་སྒྲོལ་མ་འདོན་ཁུལ་ངང་འདི་ལྟར་བརྗོད།
ཡང་ལོ་གསར་མཛད་སྒོའི་སྐབས་གསོལ་རྐང་ཞེས་པའི་ཤ་སྐལ་སྤྲོད་དུས་སྐྱིད་ཟུར་ལགས་ལ་ཀུ་རེའི་ཆེད་དུ་ལུག་མགོ་ཀླད་པ་མེད་པ། མིག་རིལ་མེད་པ། ལྕེ་མེད་པ། ཤ་མེད་པ་ཞིག་ཐེངས་ཁ་ཤས་སྤྲད་པ་རེད། ཉིན་ཞིག་ཡང་བསྐྱར་ལུག་མགོ་དེ་འདྲ་ཞིག་སྐྱིད་ཟུར་ལགས་ལ་སྤྲོད་པར་ཡོང་བས་སྐྱིད་ཟུར་ལགས་ཁྲོས་དེ་ལུག་མགོ་སྤྲོད་མཁན་དེར་མིག་འབུར་ཚུགས་སུ་བལྟས་ནས།
ཉིན་ཞིག་སྐྱིད་ཟུར་ལགས་སྒོ་རྒྱབ་ཏུ་ཐུག་པ་སྐོལ་ནས་སྡོད་པའི་སྐབས་མི་ཞིག་གིས་སྐྱིད་ཟུར་ལགས་འདིར་ཅི་ཞིག་གནང་གི་ཡོད་དམ་ཞེས་དྲིས་པས་སྐྱིད་ཟུར་ལགས་འདིར་ཅི་ཞིག་གནང་གི་ཡོད་དམ་ཞེས་དྲིས་པས་སྐྱིད་ཟུར་ལགས་ཀྱིས་སྒོ་ནང་དུ་ཐུག་པ་རྣམ་གསུམ་སྐོལ་གྱི་ཡོད་ཅེས་ལན་བཏབ། ༼རྣམ་གསུམ་སྟེ། ཆུ། རྩམ་པ། ཚྭ་བཅས་སོ།།༽
དེ་དོན་ནི་སྔགས་ག་ལ་ཡིན། རྭ་སྒྲེང་ཛ་སག་དང་། པར་ཁང་ཛ་སག ཧོར་ཁང་ཛ་སག རྡོ་རིང་ཐའི་ཇི། སྐུ་སྲུང་མདའ་དཔོན། སྐུ་སྲུང་རུ་དཔོན་བཅས་ཀྱིས་རྒྱུན་དུ་སྐྱིད་ཟུར་ལགས་ལ་ཁྱག་ཁྱག་བྱས་སྟབས་ཁོང་གིས་དེ་དག་གི་མིང་ཟུར་སྔགས་ཡིན་ཁུལ་དུ་དྲངས་ནས་ཀུ་རེའི་ཆེད་དུ་ཧུམ་ཕཊ་འགྱེལ་གྱི་སྨོད་བོར་ཁུལ་བྱས་པ་ཞིག་རེད།
ཡང་སྐྱིད་ཟུར་ལགས་ལ་འདྲིས་ཆེ་བའི་རྩེ་དྲུང་དཔྲལ་ཉག་རྒྱ་བོ། གདོང་པ་ཐེར་ལ་ཁ་ལ་མཛེར་པ་རྡོག་རྡོག་གསུམ་བྱས་པ་ཞིག་ཡོད་པས་ཁོང་གིས་སྐྱིད་ཟུར་ཁྱེད་ཀྱིས་ང་ལ་མིང་འདོགས་ཤིག་ཐོགས་དང་བརྗོད་པར་སྐྱིད་ཟུར་ལགས་ནས་དེ་ནི་ཤིན་ཏུ་སླ་ཞེས་བསམ་བློ་ཙམ་མ་བཏང་བར་ཆུ་རྒྱུག་པ་ལྟར་བཤད་པར།
ཡང་སྐྱིད་ཟུར་ལགས་ཀྱིས་སྐབས་རེ་སྔགས་འདོན་ཁུལ་བྱེད། གཞན་གྱིས་ཁྱེད་ཀྱིས་སྔགས་དེ་ག་རེ་རེད་བརྗོད་པར་ཁོང་གིས་དེ་ནི་ཁོ་བོར་སེམས་གནག་བྱེད་མཁན་རྣམས་ཧུམ་ཤི་ཕཊ་འགྱེལ་དུ་གཏོང་བའི་མཐུ་སྔགས་ཤིག་རེད་ཅེས་བརྗོད། ཡང་གཞན་གྱིས་སྔགས་དེ་སྐྱོར་དང་བརྗོད་པར་ཁོང་གིས་སྐྱོར་དོན།
ཅེས་སྐད་ཤུགས་ཆུང་ངུས་བརྗོད་པས་བཞུགས་གྲལ་གྱི་མི་རྣམས་ལ་དབང་མེད་དུ་གད་མོ་སིག་སིག་ཤོར་བ་དང་། མགྲོན་ཆེས་བཀའ་བཀྱོན་གནང་ཐོག་གི་འཇིགས་སྣང་བཅས་ཀྱིས་མཛད་སྒོ་མགྱོགས་ཙམ་གྲོལ་ན་ཅི་མ་རུང་སྙམ་པ་བྱུང་།
ཉིན་ཞིག་སྐྱིད་ཟུར་ལགས་སྤྲོ་སྣང་ཆེན་པོས་སྦག་ཆེན་རྒྱག་སྐབས་ཁོང་གིས་སན་ཅིང་རྒྱག་ཐུབ་པ་བྱུང་བ་རེད། སྐབས་དེར་ཁོང་གིས་ཅིང་གསུམ་པོ་དེ་སྦག་ཅོག་སྟེང་ཤུགས་ཀྱིས་བརྡབས་པ་དང་ཆབས་ཅིག་ཁ་ནས་བཤད་རྒྱུར།
ཞེས་གསུམ་རྒྱག་ཅིག་བརྒྱབ་པ་རེད། དེའི་གོ་དོན་ནི་ཞབས་པད་པ་ལ་དང་། བཤད་སྒྲ། བླ་བྲང་རྙིང་པ། རྡོ་རིང་བཅས་ལ་སྙད་ནས་རྡོ་རིང་ཁ་ཤུགས་འཇོན་ཐང་གཉིས་ཀ་ལྡན་པས་གཞན་རྣམས་རྡོ་རིང་འོག་ལ་འདུར་དགོས་པར་ཟེར།
ཡང་དྲུང་སྤྱི་དབྱར་སྐྱིད་ཀྱི་ཐུགས་སྤྲོའི་སྐབས་སུ་ཞབས་པད་ཚོས་སྐྱིད་ཟུར་ལགས། ཞབས་བྲོ་ཞིག་སྐྱོན་དང་ཞེས་ལབ། སྐྱིད་ཟུར་ལགས་ཀྱིས་ཞབས་བྲོ་བརྒྱབ་སྟེ་གཞས་ཚིག་ལ།
ཞེས་ཟེར། དེ་རྗེས་གསོལ་རྐང་སྤྲོད་མཁན་གྱིས་ཀུ་རེ་བྱས་ཏེ་ཁོང་ལ་ཤ་སྐལ་རྩ་བ་ནས་མ་སྤྲད་པ་རེད། དེར་བརྟེན་ཉིན་ཞིག་ཁོང་གིས་གསོལ་རྐང་སྤྲོད་མཁན་དེར།
ཅེས་བརྗོད་པས་ཁྲོམ་ལམ་གྱི་མི་རྣམས་ནི་རྩེ་ཕྱག་ལ་མཚེར་སྣང་སྐྱེས་པ་དང་། སྐྱིད་ཟུར་ལགས་ལ་བལྟས་ནས་གད་མོས་གྲོད་པར་ན་ཟུག་གཏོང་དགོས་པ་ཞིག་བྱུང་།
ཡང་ཡུལ་གང་སྐྱིད་ནས་ཡོང་བའི་རྣལ་འབྱོར་བ་ཞིག་མི་ཚང་ཆེན་པོ་ཞིག་གི་སྒོ་འགྲམ་དུ་སླེབས་ནས་འདི་སྐད་དུ།
ཅེས་བྲིས་ཏེ་ཕུལ་བར་གོང་ས་སྦུག་ནས་གཟིགས་རྗེས་བཀའ་དྲིན་དགོངས་བཞེས་གནང་ལུགས་བརྗོད་སྲོལ་ཡོད་དོ།།
རྒྱལ་པོ་ཆེན་པོ་ཡུལ་འཁོར་སྲུང་། །སྐུ་མདོག་དཀར་ལ་འོད་ཟེར་འབར། །ཕྱག་མཚན་ཤེལ་གྱི་འགྱིང་དཀར་བསྣམས། །བན་གླང་དཀར་པོའི་ཁྲི་ལ་བཞུགས། །རྒྱལ་པོ་ཆེན་པོ་རྣམ་ཐོས་སྲས། །སྐུ་མདོག་སེར་པོ་རྒྱན་དང་ཆས། །ཕྱག་མཚན་རིན་ཆེན་དབྱུག་ཏོ་བསྣམས། །རྟ་མཆོག་ལྗང་ཁུའི་ཁྲི་ལ་བཞུགས། །རྒྱལ་པོ་ཆེན་པོ་སྤྱན་མི་བཟང་། །སྐུ་མདོག་དམར་ལ་འོད་ཟེར་འབར། །ཕྱག་མཚན་སྦྲུལ་ནག་ཞགས་པ་བསྣམས། །ཆུ་སྲིན་དམར་པོའི་ཁྲི་ལ་བཞུགས། །རྒྱལ་པོ་ཆེན་པོ་འཕགས་སྐྱེས་པོ། །སྐུ་མདོག་སྔོ་ལ་འོད་ཟེར་འབར། །ཕྱག་མཚན་དཔའ་བོ་རལ་ཀྱུ་བསྣམས། །ཆུ་གླང་སྔོན་པོའི་ཁྲི་ལ་བཞུགས། །ཞེས་དང་།
ཤར་གྱི་ཕྱོགས་། །རྒྱལ་པོ་ཆེན་པོ་ཡུལ་འཁོར་སྲུང་། །ཕྱག་མཚན་གསེར་གྱི་པི་ཝང་བསྣམས། །རྒྱན་དང་ཆ་ལུགས་རྒྱལ་པོ་འགྱིང་། །བྱང་གི་ཕྱོགས་། རྒྱལ་པོ་ཆེན་པོ་རྣམ་ཐོས་སྲས། །ཕྱག་མཚན་རིན་ཆེན་དབྱུག་ཏོ་བསྣམས། །རྒྱན་དང་ཆ་ལུགས་རྒྱལ་པོ་འགྱིང་། །ནུབ་ཀྱི་ཕྱོགས་ནས་། རྒྱལ་པོ་ཆེན་པོ་སྤྱན་མི་བཟང་། །ཕྱག་མཚན་སྦྲུལ་ནག་ཞགས་པ་བསྣམས། །རྒྱན་དང་ཆ་ལུགས་རྒྱལ་པོ་འགྱིང་། །ལྷོ་ཡིི་ཕྱོགས་། རྒྱལ་པོ་ཆེན་པོ་འཕགས་སྐྱེས་པོ། །ཕྱག་མཚན་དབལ་གྱི་ཤང་ལང་བསྣམས། །རྒྱན་དང་ཆ་ལུགས་རྒྱལ་པོ་འགྱིང་། །འདི་རྣམས་རྒྱལ་པོའི་ཆ་ལུགས་སུ་གསུངས་པས་གོ་མཚོན་གྱི་རྒྱན་ཅན་ཡིན་མིན་བརྟག་བྱའོ། །
རྒྱལ་པོ་ཆེན་པོ་ཡུལ་འཁོར་སྲུང་། སྐུ་མདོག་དཀར་ལ་འོད་ཟེར་འབར། །ཕྱག་མཚན་གསེར་གྱི་པི་ཝང་བསྣམས། །རྒྱལ་པོ་ཆེན་པོ་རྣམ་ཐོས་སྲས། །སྐུ་མདོག་སེར་ལ་འོད་ཟེར་འབར། །ཕྱག་མཚན་ནེའུ་ལེའི་རྐྱལ་པ་འཛིན། །རྒྱལ་པོ་ཆེན་པོ་སྤྱན་མི་བཟང་། །སྐུ་མདོག་དམར་ལ་འོད་ཟེར་འབར། །ཕྱག་མཚན་སྦྲུལ་ནག་ཞགས་པ་བསྣམས། །རྒྱལ་པོ་ཆེན་པོ་འཕགས་སྐྱེས་པོ། །སྐུ་མདོག་སྔོ་ལ་འོད་ཟེར་འབར། །ཕྱག་མཚན་ལྕགས་ཀྱི་ཤང་ལང་བསྣམས། །ཞེས་བྱུང་།
ཤར་ཕྱོགས་འཇིག་རྟེན་སྐྱོང་བ་ནི། །རྒྱལ་པོ་ཆེན་པོ་ཡུལ་འཁོར་སྲུང། །དཀར་འབར་རིན་ཆེན་པི་ཝང་ཅན། །བྱང་ཕྱོགས་འཇིག་རྟེན་སྐྱོང་བ་ནི། །རྒྱལ་པོ་ཆེན་པོ་རྣམ་ཐོས་སྲས། །སེར་འབར་ནེའུ་ལེའི་རྐྱལ་པ་ཅན། །ནུབ་ཕྱོགས་འཇིག་རྟེན་སྐྱོང་བ་ནི། །རྒྱལ་པོ་ཆེན་པོ་སྤྱན་མི་བཟང་། །དམར་འབར་སྦྲུལ་ནག་ཞགས་པ་ཅན། །ལྷོ་ཕྱོགས་འཇིག་རྟེན་སྐྱོང་བ་ནི། །རྒྱལ་པོ་ཆེན་པོ་འཕགས་སྐྱེས་པོ། །སྔོ་འབར་གནམ་ལྕགས་རལ་ཀྱུ་ཅན། །ཞེས་དང་།
ཤར་གྱི་ཕྱོགས་ནས་སྒོ་འབྱེད་པ། །ཡུལ་འཁོར་དཀར་པོ་པི་ཝང་ཅན། །ལྷོ་ཡི་ཕྱོགས་ནས་སྒོ་འབྱེད་པ། །བོན་འཕགས་ལྕགས་ཀྱི་ཤང་ལང་ཅན། །ནུབ་ཀྱི་ཕྱོགས་ནས་སྒོ་འབྱེད་པ། །སྤྱན་བཟང་སྦྲུལ་དམར་ཞགས་པ་ཅན། །བྱང་གི་ཕྱོགས་ནས་སྒོ་འབྱེད་པ། །རྣམ་སྲས་ནེའུ་ལེའི་རྐྱལ་པ་འཛིན། །ཞེས་དང་། ༣༽སྨན་ལྷའི་ཆོ་ག་ལྟར་རྒྱལ་ཆེན་གྱི་མིང་ལས་ཆ་ལུགས་མ་བྱུང་། ༤༽སྨོན་ལམ་མཐའ་ཡས་ཆོ་ག་ལྟར་ན་རྒྱལ་བ་རྒྱ་མཚོའི་རྒྱལ་ཆེན་དང་མཚུངས།
ཤར་ཕྱོགས་། །མི་དཀར་སེངྒེའི་མགོ་བོ་ཅན། །ཕྱག་ན་ལྕགས་ཀྱི་རལ་གྲི་བསྣམས། །བྱང་ཕྱོགས་། །མི་ནག་ཕག་གི་མགོ་བོ་ཅན། །ཕྱག་ན་དབལ་གྱི་མདའ་གཞུ་འགེང་། །ནུབ་ཕྱོགས་། །མི་དམར་གཡག་གི་མགོ་བོ་ཅན། །ཕྱག་ན་གནམ་ལྕགས་ཐོ་བ་བསྣམས། །ལྷོ་ཕྱོགས་། །མི་སྔོན་འབྲུག་གི་མགོ་བོ་ཅན། །ཕྱག་ན་གནམ་ལྕགས་དགྲ་སྟ་བསྣམས། །ཞེས་སོ། །གེ་ཁོད་ནས་གདུལ་བྱའི་མིང་ལས་རྒྱལ་ཆེན་གྱི་སྐུ་མདོག་དང་ཆ་ལུགས་མ་བྱུང་།
ཤར་ཕྱོགས་རྒྱལ་པོ་ཤེལ་དཀར་འོད། །དཀར་འབར་ཁྱུང་གི་རུ་མཚོན་བསྣམས། །བྱང་ཕྱོགས་རྒྱལ་པོ་ནམ་མཁའ་སྣང་། །མཐིང་ཁ་སྟག་གི་རུ་མཚོན་བསྣམས། ནུབ་ཕྱོགས་རྒྱལ་པོ་འོད་དཀར་འཛིན། །དམར་འབར་སྤྲུལ་པའི་བ་དན་འཛིན། །ལྷོ་ཕྱོགས་གཡུང་དྲུང་བོན་གྱི་འཕགས། །སྔོ་འབར་དཔའ་བོ་རལ་ཀྱུ་བསྣམས། །ཞེས་དང་།
དབལ་གསས་རྩོད་བཟློག་མཚུངས་ཀྱང་ཤར་ཕྱོགས་རྒྱལ་པོའི་ཕྱག་མཚན་དུ། ཕྱག་མཚན་དབལ་གྱི་རལ་གྲི་ཕྱར། །བཀའ་རྟགས་གཡུང་དྲུང་ཐུགས་ཀར་འཆང་། །ཞེས་དང་། ལྷོ་ཕྱོགས་རྒྱལ་པོའི་ཕྱག་མཚན་དུ། གསེར་གྱི་ཐོག་མདའ་འཕེན། ཞེས་པ་ཙམ་ལས་དབལ་གསས་རྩོད་བཟློག་གི་རྒྱལ་ཆེན་དང་ཆ་ལུགས་མཚུངས།
མི་དཀར་སེང་དཀར་སེང་མགོས་རལ་གྲི་ཕྱར། །མི་དམར་ཕག་མགོས་སྦྲུལ་ཞགས་འཕེན། །མི་སྔོན་འབྲུག་མགོས་རལ་གྲི་ཕྱར། །མི་དམར་ཕག་མགོས་སྦྲུལ་ཞགས་འཕེན། །ཞེས་པ་འདི་རྣམས་ཀྱི་ཕྱག་མཚན་གཞུང་བཞིན་ཡིན་མིན་ཐེ་ཚོམ་ཆེ་སྟེ། བཟློས་པའི་ཕྱིར་རོ། །བརྟག་དགོས་འདུག
ཡུལ་འཁོར་སྲུང་དང་རྣམ་ཐོས་སྲས། །སྤྱན་མི་བཟང་དང་བོན་གྱི་འཕགས། །དཀར་སེར་དམར་སྔོ་འོད་དུ་འབར། །འགྱིང་དང་ཆ་ལུགས་རྒྱལ་པོའི་ཚུལ། །ཕྱག་མཚན་པི་ཝང་ནེའུ་ལེའི་རྐྱལ། །གཡུ་སྦྲུལ་ཞགས་པ་རལ་ཀྱུ་ཐོགས། ཞེས་དང་།
དཔྱད་ཅིང་སྤྱད་ན་བསོད་ནམས་ཆེས་ཐོབ་ཅིང་། །བསྒྲུབས་འབྲས་བསླུ་མེད་འབྱུང་བ་དངོས་པོའི་གཤིས། །
རྒྱུད་ལུང་ཁུངས་ནས་བྱུང་བ་ཟུར་ཕྱུངས་ཏེ། །ཉུང་ངུའི་ཚིག་བཅད་འབྲི་བའི་ངལ་བ་བྱས། །
ཏཱ་ལའི་བླ་མའི་མཛད་སྒོ་ཆེ་ཁག་ལ་དགའ་ལྡན་ཁྲི་པས་མནྡལ་བཤད་པ་གནང་ཚེ་ཁྲི་སྟེང་དུ་བཞུགས་ནས་གསུངས་པ་ལས་བཞེངས་སྲོལ་མེད་ཐོག ལྷ་སར་ཡང་དགའ་ལྡན་ཁྲི་པའི་མཛད་སྒོ་ཁག་དང༌། ཆིབས་ཧྲག་དང་བཅས་ཕེབས་ཐོན་སྐབས་དབུ་གདུགས་ཕུབ་ནས་ཕེབས་ཀྱི་ཡོད། དགའ་ལྡན་ཁྲི་པ་ཞེས་ཐོག་མར་འབྱུང་སྟངས་ནི་རྗེ་ཙོང་ཁ་པས་དགའ་ལྡན་དགོན་པ་ཕྱག་བཏབ་སྟེ་གསེར་ཁྲིར་བཞུགས་པ་ནས་བཟུང་ཁྲི་སྟེང་དེར་བཞུགས་ནས་རྗེ་ཙོང་ཁ་པའི་རྒྱལ་ཚབ་གནང་མཁན་རིམ་པར་དགའ་ལྡན་ཁྲི་པ་ཞེས་འབོད།
དགའ་ལྡན་ཁྲི་པ་ནི་རི་བོ་དགེ་ལུགས་པའི་བསྟན་འཛིན་ཀུན་གྱི་གཙོ་བོ་ཡིན་ཞིང༌། སྐྱབས་ཞུ་སོགས་ཀྱི་འགོ་བརྗོད་དུ་འཇམ་མགོན་རྒྱལ་བའི་རྒྱལ་ཚབ་དགའ་ལྡན་ཁྲི་ཆེན་རྡོ་རྗེ་འཆང་ཞེས་འགོད་སྲོལ་ཡོད་ལ། ཏཱ་ལའི་བླ་མས་དགའ་ལྡན་གསེར་ཁྲིའི་སྟེང་བཞུགས་ནས་མཛད་སྒོ་གནང་དགོས་ཚེ་མགྲོན་གཉེར་ཆེ་མོ་བས་དགའ་ལྡན་ཁྲི་པར་གནང་བ་ཞུ་དགོས་པ་ཡིན།
ཆོས་རྒྱལ་ཁྲི་སྲོང་གི་ཐུགས་སྤྲུལ་རྒྱལ་སྲས་ལྷ་རྗེའི་སྐྱེ་བ་དགུ་པ་མངའ་རིས་པཎ་ཆེན་པདྨ་དབང་རྒྱལ་རྡོ་རྗེ་ནི།
སྤྱིར་སྐྱེས་བུ་དམ་པ་འདི་མཁས་བཙུན་གྲུབ་གསུམ་གྱི་རྣམ་ཐར་བསམ་གྱིས་མི་ཁྱབ་པའི་ཚུལ་རྗེ་རང་གི་ཞལ་གསུང་རྣམ་ཐར་ཚིགས་བཅད་མར་གསལ་བས་འདིར་མདོར་བསྡུས་ཙམ་བཀོད་པ་ཡིན་ནོ།།
གཞན་ཡང་ཚིག་ཉུང་ལ་དོན་ཤིན་ཏུ་མང་བ་སྡོམ་གསུམ་རྣམ་པར་ངེས་པའི་བསྟན་བཅོས་མཛད་པ་གཅིག་པུའི་བཀའ་དྲིན་ཀྱང་བསམ་གྱིས་མི་ཁྱབ་པས་དེང་སང་གི་བར་དུ་སྔ་འགྱུར་གྱི་བསྟན་འཛིན་རྣམས་ཀྱི་མགྲིན་པའི་རྒྱན་དུ་གྱུར་པས་མཚོན། དངོས་དང་བརྒྱུད་པའི་སྒོ་ནས་སྔ་འགྱུར་བཀའ་གཏེར་གྱི་བསྟན་པ་གསལ་བའི་ཤིང་རྟ་ཆེན་པོར་ཡོངས་སུ་གྲགས་པའང་དོན་དང་ལྡན་པ་ཉིད་དོ།། ཀོང་སྤྲུལ་གཏེར་སྟོན་བརྒྱ་རྩའི་རྣམ་ཐར་ལས་དྲངས།
རྡོ་རྗེ་གཙུག་ཏོར་དང་ཚེ་དཔག་མེད་ཀྱི་ལྷ་རྒྱུད་ཀྱི་སྒོ་ནས་མཆོད་རྟེན་གདབ་པ་བཞུགས་སོ། །
འདིའི་ནང་དུ་གླུད་གཏོང་བ་དང་གཏོར་ཟོར་འཕེན་པ། ལྕགས་མཁར་སྲེག་པ་དང་གཡང་སྒྲུབ་བྱེད་པ་སོགས་བྲིས་ཡོད་ལ། ལུགས་སྲོལ་འདི་དག་བོན་གྱི་སྲོལ་ཡིན་ལ། དེ་ནི་སངས་རྒྱས་ཆོས་ལུགས་དང་བོན་པོའི་ཆོས་ལུགས་བར་འཐབ་རྩོད་ཐེངས་མང་བྱས་ཏེ་བོན་ཆོས་མེད་པར་བཟོས་རུང་གླུད་གཏོང་བ་དང་མདོས་རྒྱག་སོགས་བྱེད་སྟངས་དེ་རིགས་རང་སོར་འཇོག་དགོས་བྱུང་ཡོད། རྒྱུ་མཚན་ནི་དེ་ཚོ་མེད་པར་བཟོས་ན་མང་ཚོགས་ཀྱིས་ཁས་ལེན་མེད་པ་རེད། དེར་བརྟེན་ཆོས་བྱེད་སྟངས་དེ་རིགས་ཕྱི་ཚུལ་དུ་བོན་གྱི་ཆོས་བྱེད་སྟངས་ཡིན་པ་ལ་ནང་དོན་དེ་སངས་རྒྱས་ཆོས་ལུགས་སོ།།
གཏོར་མ་ཟུར་གསུམ་ཆེན་པོ་དེ་འདྲ་བཞེངས་ཐོག ཚེ་ཟོར་ཞེས་གཏོར་མའི་སྟེང་དུ་གང་སར་པད་ཁའི་གང་བུ་འཛུགས་པ་དང་། ཡུམ་ཟོར་ཞེས་ཤིང་ཀྱེར་བ་རིང་ཐུང་ལི་རྨི་གསུམ་ཙམ་ལ་གཞོགས་བརྒྱབ་ནས་རྩེ་རྣོ་པོ་བཟོས་ཏེ་འཛུགས་སྲོལ་ཡོད། གཏོར་མ་གཡུགས་སྟངས་ལ་གཏོར་མ་དེ་ལྷ་ཡིན་བསམ་པ་བྱས་ཏེ་གཡུགས་སྲོལ་ཞིག་དང་ལྷ་ཡིན་བསམ་པའི་དམིགས་པ་བྱས་ཏེ་གཡུགས་སྟངས་དེ་ཧ་ཅང་ཉེན་ཁ་ཆེན་པོར་བརྩི་གི་ཡོད།
འབྲོག་བན་ཁྱེའུ་ཆུང་ལོ་ཙཱའི་སྐྱེ་མཐའ་གཏེར་སྟོན་རིག་འཛིན་ཆེན་པོ་བདུད་འདུལ་རྡོ་རྗེ་ནི།
དེ་ལྟ་བུའི་མཛད་པ་མཐར་ཕྱིན་ནས་སྦས་ཡུལ་པདྨོ་བཀོད་པའི་གནས་སྒོ་རགས་རིམ་ཙམ་གསལ་བར་མཛད་པའི་རྗེས། དགུང་ལོ་ང་བརྒྱད་པ་ཆུ་ཕོ་བྱི་བའི་ལོར་པདྨ་འོད་ཀྱི་ཕོ་བྲང་ཆེན་པོར་གཤེགས་པའི་སྐབས་སྒྲ་དང་འོད་དང་མེ་ཏོག་གི་ཆར་སོགས་ངོ་མཚར་བའི་ཆོ་འཕྲུལ་མཐའ་ཡས་ཤིང་། ཁྱད་པར་སྐུ་གདུང་ཡང་ཅུང་ཟད་ཙམ་མ་གཏོགས་འོད་དུ་ཡལ་བའི་ལྷག་མ་ཁྲུ་གང་ཙམ་ལུས་པ་ཕྱིས་ཞུགས་སུ་ཕུལ་བས་གདུང་ཆེན་ལྔ་དང་རིང་བསྲེལ་དུ་མའི་ཕུང་པོར་གྱུར་ཏོ།། ཀོང་སྤྲུལ་གཏེར་སྟོན་བརྒྱ་རྩའི་རྣམ་ཐར་ལས་དྲངས།
དེ་ཡང་དཔལ་རྒྱལ་བ་ཇོ་ནང་བའི་བསྟན་པའི་གནས་གཞི་འདི་ནི་དུས་གསུམ་གྱི་སངས་རྒྱས་ཐམས་ཅད་ཀྱིས་བྱིན་གྱིས་བརླབས་ཤིང༌། སྒོས་སུ་འཕགས་པ་སྤྱན་རས་གཟིགས་ཀྱི་ཞིང་མཆོག་ཏུ་བྱིན་གྱིས་བརླབས། ཐོག་མར་སློབ་དཔོན་ཆེན་པོ་པད་མ་འབྱུང་གནས་བོད་དུ་བྱོན་པའི་དུས། ཕྱི་ལོ༨༡༠ཡས་མས་སུ་བརྟན་མ་བཅུ་གཉིས་ཀྱི་གནས་རྣམས་སུ་བྱོན་ཞིང༌། ཁྱད་པར་ནགས་རྒྱལ་གྱི་རི་ལ་ལན་མང་དུ་ཕེབས་པ་དང༌། ཇོ་ནང་བའི་སྒྲུབ་ཕུག་གོང་འོག་རྣམས་སུ་བཞུགས་པར་གྲགས།
ནུབ་ཀྱི་རི་ཕྲན་རྣམས་ཀྱི་བྱང་ངོས་དག་ཏུ་ནགས་ཚལ་ཆུང་ཆུང་ལ། གསོམ་ཤིང་དང་སྟག་ཤིང་། གླང་མ། སྨན་རྩྭའང་འགའ་རེ་ཡོད།
ཤར་ནས་ནུབ་ཏུ་ཟུག་པའི་རི་ཕྲན་དག་ནི་ས་དམར་ཡིན། གཞུང་ཆུའི་གཡས་གཡོན་གྱི་གཞོང་དང་རི་ཕྲན་དག་གི་བར་གསེང་ན་རྡོ་སྦིས་དུ་ཁ་སྟོང་། སྡེ་བ་ཉེར་གསུམ། མི་གྲངས་གཅིག་ཁྲི་ཉིས་སྟོང་ཙམ། སྟོད་སྨད་བར་གསུམ་དུ་གནས་ཡོད།
རི་དྭགས་གནའ་བ། དགོ་བ། ཤྭ་བ། གླ་བ། གཅན་ཟན་སྤྱང་ཀི ཝ། གཡི། ཕྱུགས་སྲོག་འབྲི་གཡག མཛོ་མཛོ་མོ། བ་བ་མོ། རྟ་དྲེལ་བོང་གསུམ་ཤིན་ཏུ་ཉུང་། རོང་འབྲོག་འདྲེས་མར་གནས། ཤར་གྱི་འདམ་རིའི་མགོ་དང་ལུང་སྟོད་མཚམས་དག་རི་མ་དང་། ནུབ་ཀྱི་རི་འདབས་དམའ་ས་དང་། གཞུང་ཆུའི་གཡས་གཡོན་རྣམས་ཆུ་མ། འབྲུ་རིགས། གྲོ ནས། སྲན་གསུམ། སྲད་མ། ཤིང་ཏོག་གི་རིགས་ཉུང་། མཁར་ཤུལ་རྙིང་བ་བཞི་ཙམ་ཡོད་ཀྱང་ལོ་རྒྱུས་ཤེས་མཁན་ཉུང་།
ཉང་སྟོད་ཁྲོ་གངས་སུ་དྲང་ང་ཤག་ཚུལ་གྱིས་བྱས་པའི་སེམས་སྡེ་ བཅོ་བརྒྱད་ཀྱི་རྒྱུད་རྣམས་དང་། ཀུན་བྱེད་རྒྱལ་པོ་དང་། མདོ་བཅུ་གསང་བ་དང་། ཡེ་ཤེས་གསང་བ་དང་། འགྲེལ་བ་དང་ས་བཅད་དང་། དབང་བསྐུར་གྱི་མན་ངག་དང་། སྒོམ་པའི་མན་ངག་དང་། སེམས་ཉམས་ཀྱི་མན་ངག་དང་། སྲིད་པ་རྒྱུད་ལུང་ལ་སོགས་པ་དང་། མ་མོའི་རྒྱུད་ལུང་ལ་སོགས་པ་མ་མོའི་ཆོས་ཐམས་ཅད་དང་།
པཎྜི་ཏ་མེེ་ཏྲི་པའི་ཆོས་ལ། རིན་པོ་ཆེའི་ཕྲེང་བ་དང་། ན་ག་ཛུ་ནས་མཛད་ཟེར་བའི་ཕྱག་རྒྱ་བཞིོ་པ་དང་། ཕྱག་རྒྱ་ལྔ་པ་དང་། དབང་རྣམ་པར་ངེས་པ་རྩ་འགྲེལ་དང་བཅས་པ་དང་། ཕྱག་རྒྱ་བཞི་པའི་མན་ངག་དང་། སེམས་འཛིན་རྣམས་དང་། རྣལ་འབྱོར་མའི་བྱིན་རླབས་དང་། རྡོ་རྗེ་ཕག་མོའི་བྱིན་རླབས་དང་སྒྲུབ་ཐབས་མུ་རྟེགས་པ་དང་བསྲེས་ནས་སྣང་བས་བྱར་མི་རུང་ངོ་།
ཕྱིས་གསར་དུ་བྱུང་བའི་རྒྱུད་དང་། འགྲེལ་བ་དང་། མན་ངག་དང་། སྒྲུབ་ཐབས་ལ། ཨ་ཙརྱ་དམར་པོས་བྱས་པའི་ཕྱག་རྒྱ་ཆེན་པ་ཐིག་ལེ་དང་། གསང་ཆེན་ཐིག་ལེ་དང་ཡེ་ཤེས་སྙིང་པོའི་རྒྱུད་དང་། དེ་དག་གི་འགྲེལ་བ་དང་། ཆར་ཡང་རྣམ་གསུམ་དང་རིན་ཆེན་སྙེ་མ་དང་། རིན་ཆེན་ཐིག་པ་དང་། དབང་གི་མན་ངག་ལ་སོགས་པ་དང་། སྒྲུབ་ཐབས་མང་པོ་དང་།
ཨོཾ་སྭ་སྟི་སི་དདྷཾ། པུ་ཧྲངས་ཀྱི་ཕོ་བྲང་ཞི་བ་འོད། གསང་སྔགས་ཀྱི་ནང་གི་རྒྱུད་དང་། འགྲེལ་པ་དང་། སྒྲུབ་ཐབས་དང་། དཀྱིལ་འཁོར་ཆོ་ག་མཐའ་དག་ལ་མཁས་པའི་ཞལ་སྔ་ནས་མཛད་དེ། བོད་ཀྱི་རྒྱལ་ཁམས་ཀྱི་བསྟན་པ་ལ་གནས་ཤིང་། རྡོ་རྗེ་ཐེག་པ་ལ་ཞུགས་པ་རྣམས་ལ་བརྩེ་བར་དགོངས་ནས། ཆུ་ཕོ་སྤྲེའུ་ལོ་ལ་བཀའ་ཤོག་བརྫངས་པ།
སྔར་གྱི་དུས་ཀྱི་ཕྱི་རྒྱུད་ཀྱི་ངན་སོང་སྦྱོང་རྒྱུད་ཀྱི་འགྲེལ་བ་ཆེ་ཆུང་ངམ་རྒྱན་དམ་པ་ལ་སོགས་པ་ཆོ་ག་ཆེ་ཕྲན་མང་དུ་ཡོད་པ་རྣམས་དང་། ཁམས་ནས་བྱུང་བ་རྣམས་ལ་མ་ནོར་བ་ཆེར་མེད། དེའང་འདི་དང་མཐུན་པར་དཔྱད་ན། ཀྲི་ཡའི་ཆ་ག་རྣམས་དང་། འགྲེལ་བ་ལྟར་བཅོས་པའི་བསྙེལ་རྣམས་དང་།
གཞན་ཡང་མན་ངག་གསེར་ཕྲེང་ལ་སོགས་པ་དོ་ཀོ་ཥའི་གླུ་ལ་བསླད་པ་དང་། བལ་པོ་ཤྲཱི་སིང་ཧའི་གླུ་ལ་བསླད་པ་ལ་སོགས་པ་དང་། རྡོ་རྗེ་མདའ་ཀ་མ་དང་།
གཞན་ཡང་རྒྱལ་པོའི་ཆོས་ལྔ་ལ་སོགས་ཏེ། རྒྱུད་དང་། འགྲེལ་བ་དང་། མན་ངག་དང་། ཆོ་གར་མིང་བཏགས་ པ་དཔག་ཏུ་མེད་དོ།
ད་ལྟ་ཉམས་གསོ་གནང་བའི་གྲྭ་ཚང་འདུ་ཁང་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་དང་། བཀའ་འགྱུར་། རྗེ་ཙོང་ཁ་པའི་གཟིམས་སྦུག་དང་བཞུགས་ཁྲི། ཀློང་རྡོལ་བླ་མ་རིན་པོ་ཆེའི་གསོལ་ལྕོག གཞན་ཡང་ལྡེབས་རིས་རྙིང་མ་མང་པོ་བཅས་མཇལ་རྒྱུ་ཡོད།
ར་སྟོད་ཅེས་པ་ནི། སྔོན་གསང་ཕུར་ཁང་པ་མེད་སྟབས་ར་སྐྱོར་བསྐོངས་ནས་བཞུགས་གནང་མཛད་སྟབས་ར་སྟོད་ར་སྨད་ཅེས་པ་བྱུང་ཞེས་དང་། ཡང་གསང་ཕུའི་གདན་རབས་ཀུན་མཁྱེན་ཡོན་ཏན་རྒྱ་མཚོས་མཛད་སྐབས་ཁོང་གིས་གསང་ཕུའི་གདན་ས་པ་དང་གླིང་སྨད་ཆོས་རྗེ་ཟུང་འབྲེལ་གནང་། དགེ་འདུན་ཕལ་ཆེ་བས་རྗེ་བླར་དད་ཀྱང་ཉུང་ཤས་ཀྱིས་སུན་འབྱིན་བྱུང་བར་བརྟེན་གྲྭ་ཚང་གི་སྟོད་དུ་རྡོའི་ར་བ་བསྐོངས་ཏེ་ཆོས་འཆད་ཉན་གནང་བས་ར་བ་སྟོད་ཅེས་པ་དེ་ལྟར་བྱུང་ཞེས་གསུང་།